তবে ভিড় সামলাতে দুদিনেই নাভিশ্বাস বেরিয়ে গিয়েছে প্রশাসনের। ভিড় সামাল দিতে উত্তর থেকে দক্ষিণ তীব্র যানজট বেশ ভুগিয়েছে শহরবাসীকে৷ তবে এসবই খণ্ডচিত্র মাত্র৷ যা কোনওভাবে উৎসববিমুখ করতে পারেনি শহরবাসীকে৷ পুলিশ-প্রশাসনও ছেড়ে দেওয়ার পাত্র নয়। পরিস্থিতি মোকাবিলায় রাস্তায় মোতায়েন রয়েছে প্রচুর পুলিশবাহিনী। এবার কলকাতা পুলিশের বিশেষ বিশেষ বাহিনীকে বিশেষ রূপে দেখা যাবে। ফলে উশৃঙ্খলতা একটু কমবে বলে আশাবাদী প্রশাসন। সবমিলিয়ে উৎসবে ভাসছে শহর তিলোত্তমা সহ গোটা রাজ্য।